# **KORONAVÍRUS: A MINISZTÉRIUM AJÁNLÁSAI AZ ISKOLAIGAZGATÓKNAK**

***Szerbia Oktatásügyi Minisztériuma valamennyi általános- és középiskola igazgatójának elküldte azokat a javaslatokat, amelyeket alkalmazniuk kell.***

A dokumentum szerint szükséges:

\* az iskolai helyiségek rendszeres karbantartása, a tantermek szellőztetése, az udvar és a tantermek takarítása, valamint kesztyűhasználat mellett a szemeteskosár rendszeres kiürítése;

\* a padló felmosása és fertőtlenítése, s ugyanez érvényes a falakra, az ajtóra és a padokra;

\* a mellékhelyiség, a tanterem és az ebédlő rendszeres ellátása folyékony szappannal;

\* a tanulók ösztönzése a kézmosásra;

\* ajánlani a tanulóknak és a felnőtteknek, hogy piszkos kézzel ne nyúljanak a szemükhöz, az orrukhoz és a szájukhoz;

\* ne cserélgessék az ételeket, és ne használják ugyanazt az üveget vízfogyasztásra;

\* az elhasznált papírzsebkendőket rendszeresen a szemeteskosárba dobni;

\* az osztályfőnöki órákon beszélni kell a személyes higiéniáról és a közvetlen környezet tisztántartásáról, s emellett szóba kell hozni a kommunikációt, amely nem pánikkeltésből és tévinformációk terjesztéséből áll;

\* javasolni a szülőknek és a gyerekeknek, hogy az ünnepségeket és a barátkozást halasszák el;

\* megtervezni a diákparlament aktivitását, amelynek arról kell szólnia, hogyan ösztönözzék a tanulókat a rendszeres tisztálkodásra;

\* megjelentetni az iskola honlapján a megelőzéssel kapcsolatos aktivitásokat;

\* az adott tantárgy keretein belül meg kell ismertetni a tanulókat a nevelési-egészségügyi témákkal, valamint elmondani nekik, hogyan zajlik a vírus- és az információáramlás.